Nr. C 293/12 De Europæiske Fællesskabers Tidende 17. 11. 88 
II 
(Forberedende retsakter) 
KOMMISSIONEN 
Forslag til Rådets afgørelse om et handlingsprogram for Det Europæiske Turistår (1990) 
KOM(88) 413 endelig udg. 
(Forelagt af Kommissionen den 18. oktober 1988) 
(88/C 293/18) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Turismens formidlende og kontaktskabende rolle kan 
bidrage til virkeliggørelsen efter 1992 af et Fællesskab 
uden indre grænser; 
turismen kan bidrage til, at borgerne, navnlig de unge, 
får bedre kendskab til de forskellige medlemsstaters 
befolkningers kultur og levevis; 
turisterhvervet har en væsentlig økonomisk betydning for 
Fællesskabets medlemsstater; 
Europa-Parlamentet foreslog i sin beslutning af 22. 
januar 1988 om en lettelse, fremme og finansiering af 
turismen, af 1990 erklæres for Det Europæiske Turistår; 
ministrene med ansvar for turisme understregede på 
deres uformelle møder den 6. maj og den 3. september 
1988 turismens betydning for virkeliggørelsen af det 
indre marked; 
det største problem for turismen i Fællesskabet er dens 
stærkt sæsonprægede karakter og underudnyttelse af 
kapital og arbejdskraft i lavsæsonen, og den stærke 
koncentration i højsæsonen fører til overbelastning af transportkapaciteten og indkvarteringsfaciliteterne og til 
nedslidning af det naturlige og det menneskeskabte 
miljø; 
derfor er det vigtigt at udvirke en bedre udnyttelse af de 
eksisterende turistinfrastrukturer og -faciliteter, og Det 
Europæiske Turistår er et særlig velegnet middel til at nå 
dette mål; 
Det Europæiske Turistår kan i hele Fællesskabet føre til 
en større erkendelse af de muligheder og fordele, som 
helårsturismen indebærer for Fællesskabets regioner; 
i løbet af Det Europæiske Turistår skal der gøres en 
indsats for at tilskynde borgerne i alle medlemsstaterne, 
navnlig de unge, til at rejse til udlandet, så de bliver 
mere bevidste om Fællesskabet og dets betydning; 
Traktaten indeholder ikke den fornødne hjemmel til 
gennemførelse af disse foranstaltninger, hvorfor artikel 
235 bringes i anvendelse — 
TRUFFET FØLGENDE AFGØRELSE: 
Artikel 1 
1990 erklæres for Det Europæiske Turistår. 
Artikel 2 
Formålene med Det Europæiske Turistår er: 
— at forberede virkeliggørelsen af et Fællesskab uden 
indre grænser gennem udnyttelse af turismens 
formidlende og kontaktskabende funktion 
— at give borgerne, navnlig de unge, bedre kendskab til 
kultur og levevis i de øvrige medlemsstater 
— at understrege turisterhvervets økonomiske betydning 
i forbindelse med etableringen af det indre marked 
17. 11. 88 De Europæiske Fællesskabers Tidende Nr. C 293/13 
— at udvirke en bedre tidsmæssig og geografisk spred­
ning af turismen, fremme rejseaktiviteter uden for 
sæsonen og skabe alternativer til masseturismen og 
nye turistmål 
— af fremme turismen medlemsstaterne imellem og den 
internationale turisme i Fællesskabet. 
Disse mål skal søges opnået gennem en koordinering af 
Fællesskabets, medlemsstaternes og de private organisa­
tioners aktiviteter på turistområdet. 
Artikel 3 
Det beløb, der anses for nødvendigt til inden for 
rammerne af de på budgettet for hvert enkelt regn­
skabsår opførte bevillinger at finansiere programmet for 
Det Europæiske Turistår, andrager 5 mio ECU. De 
nærmere detaljer vedrørende programmets finansiering 
er omhandlet i bilag I, der er en integrerende del af 
denne afgørelse. 
Artikel 4 
Kommissionen tager, i samråd med et styringsudvalg, de 
nødvendige skridt til gennemførelsen af programmet, 
navnlig med hensyn til koordineringen af offentlige og 
private turistorganisationers aktiviteter i medlemssta­
terne. Artikel 5 
Kommissionens repræsentant er formand for styringsud­
valget, der i øvrigt består af repræsentanter for medlems­
staterne. Repræsentanter for brancheforeninger inden for 
rejse- og turisterhvervet på fællesskabsplan vil blive 
opfordret til at deltage i udvalgets arbejde som observa­
tører. Udvalget skal høres i forbindelse med forbere­
delsen og koordineringen af de i bilag I nævnte aktivi­
teter. 
På formandens eller på et af udvalgsmedlemmernes 
anmodning kan udvalget undersøge ethvert andet 
spørgsmål vedrørende de i artikel 2 nævnte mål. 
Artikel 6 
Medlemsstater, der til de i artikel 2 nævnte formål 
ønsker økonomisk støtte fra Fællesskabet, opfordres til 
at pege på projekter af den i bilag I omhandlede art, som 
egner sig til fællesskabsfinansiering, og til at føre kontrol 
med gennemførelsen af disse projekter, hvorom de også 
afgiver indberetning til Kommissionen for De Euro­
pæiske Fællesskaber. 
Artikel 7 
Kommissionen underretter Rådet om arbejdets gang og 
forelægger såvel Rådet som Europa-Parlamentet en 
endelig rapport om programmets gennemførelse. 
BILAG I 
FORSLAG TIL AKTIVITETER I DET EUROPÆISKE TURISTÅR 
A. Aktiviteter uden økonomisk virkning for Fællesskabets budget 
Aktiviteter, der foreslås gennemført på frivillig basis af offentlige og private virksomheder inden for 
rejse- og turistbranchen: 
— rabatter på transport og indkvarteringsfaciliteter i lavsæsonen 
— anvendelse af det fælles symbol og slogan for Det Europæiske Turistår i almindelige reklamekam­
pagner 
— informationsspredning om Det Europæiske Turistår gennem massemedierne. 
B. Aktiviteter, der delvis finansieres over Fællesskabets budget 
1. Pilotprojekter, der iværksættes af offentlige og private organer, og som kan anspore til nye frem­
gangsmåder til fremme af turisme uden for sæsonen, turisme med kulturelt sigte, turisme i landdi­
strikter og billigere former for turisme. 
Anslået udgift: 1 mio ECU. 
2. Foranstaltninger, der iværksættes af offentlige og private organer, til fremme af ungdomsturisme 
(unge mellem 15 og 25 år) med sigte på at bedre deres kendskab til de andre EF-landes kultur og 
levevis. 
Anslået udgift: 1 mio ECU. 
Der kan ydes tilskud på op til 40 % af udgifterne til foranstaltningerne. 
Nr. C 293/14 De Europæiske Fællesskabers Tidende 17. 11. 88 
Medlemsstaterne indsender ansøgningerne om tilskud til Kommissionen efter at have foretaget en 
foreløbig udvælgelse af projekterne ud fra projekternes forventede bidrag til gennemførelsen af de i 
denne afgørelse opstillede mål. 
Når Kommissionen har indhentet det i artikel 5 i denne afgørelse nævnte styringsudvalgs udtalelse 
om, hvorvidt medlemsstaternes ansøgninger er støtteberettigede, prioriterede og så vidt muligt lige­
ligt fordelt på fællesskabsplan, underretter den medlemsstaterne om dens godkendelse/afvisning af 
de enkelte projekter eller anmoder om supplerende oplysninger. 
Kommissionen skal tage stilling til ansøgninger om godtgørelse en gang i kvartalet for de ansøg­
ninger, der er indkommet i det foregående kvartal, efter følgende tidsplan: 
For ansøgninger 
første kvartal 1989 
andet kvartal 1989 
tredje kvartal 1989 
fjerde kvartal 1989 
første kvartal 1990 
andet kvartal 1990 der er indgivet i Træffes afgørelserne senest 
i slutningen af andet kvartal 1989 
i slutningen af tredje kvartal 1989 
i slutningen af fjerde kvartal 1989 
i slutningen af første kvartal 1990 
i slutningen af andet kvartal 1990 
i slutningen af tredje kvartal 1990 
De projekter, der tildeles EF-støtte, vil blive betegnet som »Turistårets EF-projekter«. 
Medlemsstaternes ansvarlige myndigheder, der bistås af de nationale udvalg, har ansvaret for 
kontrollen med og gennemførelsen af Det Europæiske Turistårs EF-projekter. Når projekterne er 
gennemført, sender de Kommissionens ansøgning om godtgørelse for hvert EF-støttet projekt samt 
en rapport om projektets gennemførelse, vedlagt dokumentation for de faktiske udgifter. 
C. Aktiviteter, der finansieres fuldt ud over Fællesskabets budget 
1. Administrative udgifter og logo for Turiståret 
— aflønning af midlertidigt ansat personale ved Kommissionen 
— leje af kontorlokaler og -udstyr i forbindelse med forberedelsen af Det Europæiske Turistår 
— logo for Det Europæiske Turistår. 
Anslået udgift 1989: 300 000 ECU. 
Anslået udgift 1990: 500 000 ECU. 
2. Pristildeling 
Der vil blive tildelt priser i følgende konkurrencer: 
— bedste arrangement for modtagelse af turister i en by eller landsby i hver medlemsstat 
Anslået udgift: 15 000 ECU. 
— bedste modtagelse af unge i et ungdomsherberg eller lignende i hver medlemsstat 
Anslået udgift: 72 000 ECU. 
— bedste tilrettelæggelse, præsentation af og oplysningsformidling om tre kulturveje gennem flere 
medlemsstater 
Anslået udgift: 75 000 ECU. 
— ungdomskonkurrence om bedste kunstneriske fremstilling af emnet »rejser i Europa«: 
— en fotokonkurrence 
Anslået udgift: 45 000 ECU. 
— en kortfilmkonkurrence 
Anslået udgift: 45 000 ECU. 
17. 11. 88 De Europæiske Fællesskabers Tidende Nr. C 293/15 
— bedste skriftlige opgave om turisme (sekundærskolen) 
Anslået udgift: 24 000 ECU. 
— bedste tegning af »rejser i Europa« (sekundær— og primærskolen) 
Anslået udgift: 24 000 ECU. 
Anslået udgift i alt: 300 000 ECU. 
3. Informations- og reklamekampagner 
I samtlige medlemsstaters massemedier med henblik på fremme af turisme uden for sæsonen, turisme 
med kulturelt sigte, turisme i landdistrikter og billigere former for turisme, samt andet informations­
materiale om alternative turistmål: 
Anslået udgift 1989: 900 000 ECU. 
Anslået udgift 1990: 1 000 000 ECU.